ปศุสัตว์ยโสธร ส่งเสริมการเลี้ยงสัตว์ปีกตามหลักปรัชญาเศรษฐกิจพอเพียง
นายสัตวแพทย์ชาติชาย ยิ้มเครือ ปศุสัตว์จังหวัดยโสธร เปิดเผยว่า ปศุสัตว์จังหวัดยโสธร พร้อมด้วยนายสมศักดิ์ ธรรมบุตร ปศุสัตว์อำเภอเมืองยโสธร นายนพดล ตานุชนม์ สัตวแพทย์ชำนาญงาน และนายอนุชา บุญยก ผู้ใหญ่บ้าน หมู่ 7 ลงพื้นที่บ้านชาด  หมู่ 7 ตำบลนาสะไมย์ อำเภอเมืองยโสธร เพื่อส่งเสริมการเลี้ยงไก่ไข่ แก่เกษตรกรที่ร่วมโครงการ 1 ตำบล 1 กลุ่มเกษตรทฤษฎีใหม่ ที่ได้รับมอบไก่ไข่ จำนวน 4 ตัว พร้อมอาหารสัตว์ เพื่อช่วยเหลือเกษตรกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19)จากการลงพื้นที่พบเกษตรกร พบว่าไก่ที่เลี้ยงเริ่มออกไข่เริ่มให้ผลผลิต ได้ไข่เป็นอาหารในครัวเรือนและขายเป็นรายได้เสริม นอกจากนี้ ยังเป็นการส่งเสริมกระบวนการเรียนรู้การทำการเกษตรแบบผสมผสานตามหลักปรัชญาเศรษฐกิจพอเพียงและเกษตรทฤษฎีใหม่  ลดรายจ่ายและเพิ่มรายได้ให้แก่เกษตรกรอีกด้วยจังหวัดยโสธร มีเกษตรกรเข้าร่วมโครงการ 1 ตำบล 1 กลุ่มเกษตรทฤษฎีใหม่  จำนวน 704 ราย ได้รับการสนับสนุนไก่ไข่ จำนวน 1,512 ตัว เป็ดไข่ จำนวน 376 ตัว ไก่พื้นเมือง จำนวน 472 ตัว และเป็ดเนื้อ จำนวน 260 ตัว